ปลื้มงานวิจัยฮิตถูกค้นหาในโลกออนไลน์
รศ.ดร.ประเสริฐ ปิ่นปฐมรัฐ อธิการบดีมหาวิทยาลัยเทคโนโลยีราชมงคล (มทร.) ธัญบุรี กล่าวว่า เมื่อเร็วๆนี้ทางเว็บไซต์ Webometrics ซึ่งเป็นเว็บจัดอันดับ World Raking University ระดับโลก ได้ประกาศผล TRANSPARENT RANKING: TOP UNIVERSITIES BY GOOGLE SCHOLAR CITATIONS ซึ่งเป็นการจัดอันดับงานวิจัยของมหาวิทยาลัยทั่วโลก ที่ได้รับการค้นหาทางระบบออนไลน์และถูกนำไปใช้เป็นหลักฐานอ้างอิง มีมหาวิทยาลัยจากทั่วโลกเข้ารับการจัดอันดับประมาณ 5,000 แห่ง จาก 20,000 แห่ง โดยมีมหาวิทยาลัยของประเทศไทยได้รับการจัดอันดับ 32 แห่ง ปรากฏว่า มทร.ธัญบุรี อยู่ในอันดับที่ 27 เป็นอันดับที่ 1 ของกลุ่ม มทร. และอยู่ในอันดับที่ 4,274 ของโลก รวมถึงงานวิจัยของ มทร.ธัญบุรีมีผู้สนใจนำไปใช้เป็นข้อมูลอ้างอิงถึง 1,304 ครั้ง เพิ่มขึ้นจากปีที่ผ่านมาที่อยู่ที่ประมาณ 800 ครั้ง ถือเป็นจำนวนที่น่าพอใจ,อธิการบดี มทร.ธัญบุรีกล่าวอีกว่า การที่งานวิจัยของ มทร.ธัญบุรีขยับอันดับขึ้น แสดงให้เห็นว่าผลงานที่ตีพิมพ์และเผยแพร่สู่สาธารณะเป็นที่ยอมรับ และจากตัวเลขที่ออกมามีมหาวิทยาลัยของไทยติดอันดับถึง 32 แห่ง แสดงให้เห็นว่าหลายมหาวิทยาลัยให้ความสนใจการพัฒนาผลงานวิชาการหรืองานวิจัยให้มีมาตรฐานสากล ซึ่งอาจเป็นเพราะนโยบายของรัฐบาลและการปรับตัวของมหาวิทยาลัยในประเทศ ที่ส่งเสริมการทำวิจัยและเผยแพร่มากขึ้น อย่างไรก็ตามในอีก 5 ปีข้างหน้า มทร.ธัญบุรีตั้งเป้าเอาไว้ว่า หากมีการจัดอันดับเช่นนี้อีกผลงานวิจัยของ มทร.ธัญบุรี จะต้องถูกนำไปใช้เป็นข้อมูลอ้างอิงสูงถึง 8,000 ครั้ง.
รศ.ดร.ประเสริฐ ปิ่นปฐมรัฐ อธิการบดีมหาวิทยาลัยเทคโนโลยีราชมงคล (มทร.) ธัญบุรี กล่าวว่า เมื่อเร็วๆนี้ทางเว็บไซต์ Webometrics ซึ่งเป็นเว็บจัดอันดับ World Raking University ระดับโลก ได้ประกาศผลTRANSPARENT RANKING
จัดอันดับงานวิจัย,งานวิจัยของมหาวิทยาลัย,ค้นหาทางระบบออนไลน์,มทร.ธัญบุรี,งานวิจัย